Preşedintele Klaus Iohannis a promulgat legea care scuteşte casele parohiale de impozitul pe clădiri.

Până acum, nu plăteau taxa lăcaşurile de cult şi asociaţiile religioase.

Parlamentul a adoptat actul normativ pe 19 aprilie. Legea a fost propusă de 23 de deputaţi şi senatori UDMR.

Este vorba despre legea pentru modificarea art. 456 alin. (1) lit. d) din Legea nr. 227/2015 privind Codul fiscal. Articolul modificat se referă la scutirea de taxe și impozite locale.

Până acum, erau scutite de impozite „clădirile care, prin destinație, constituie lăcașuri de cult, aparținând cultelor religioase recunoscute oficial și asociațiilor religioase, precum și componentelor locale ale acestora, cu excepția încăperilor folosite pentru activități economice”.